|  |  |
| --- | --- |
|  |  |
| Lääneranna Vallavalitsus  vallavalitsus@laaneranna.ee  Jaama tn 1  90302, Pärnu maakond, Lääneranna vald, Lihula linn | Teie 01.08.2024 nr 2024/5-7/1166-1  Meie 16.08.2024 nr 8-6/24/13451-2 |

|  |  |
| --- | --- |
| **Riigiteele nr 19204 Mihkli – Oidrema tee tolmuvaba katte ehitamine** |  |

Vastuseks teie päringule riigiteele nr 19204 Mihkli – Oidrema tee tolmuvaba katte ehitamise võimalikkusest teatame järgmist:

Vastavalt Vabariigi Valitsuses kinnitatud Transpordi ja liikuvuse arengukavale 2021-2035 on eesmärk katta 2030. aastaks kõik riigi kruusateed, mille liiklussagedus on üle 50 auto ööpäevas, hinnangulise kogumaksumusega 200 miljonit eurot, et parandada liiklemise mugavust, vähendada tolmu mõju ja tagada teede parem läbitavus igal aastaajal.

Programmi täitmise alguses oli eeldatav katete ehituse maht 2000 km juures ja 2021. aastal oli meil eelarves piisavalt vahendeid ning saime üle eesti ehitada 335 km uusi katteid kruusateedele, kuid järgneval kahel aastal saime ehitada vaid 58 km uusi katteid. 2024-2027 aastasse ei ole riigieelarve strateegia põhjal koostatud teehoiukava (<https://www.transpordiamet.ee/teehoiukava> ) järgi kruusateele katete ehituse tegevuseks vahendeid sisuliselt üldse ette nähtud.

Loodame, et olukord mõne aja möödudes paraneb kuid kahjuks 2024. aasta eelarves ei jätku meil vahendeid ka vajalike teede remontide teostamiseks, uute katete ehitamisest rääkimata.

Riigiteedel kruusateedele tolmuvabade katete ehitamise planeerimisel on aluseks liiklussagedus, raskeliiklus, bussiliinide olemasolu, tolmu mõju (teeäärsed majapidamised), tee kasutajad ning teelõigule omavalitsuste poolt omistatud prioriteetsus ning iga-aastaselt koostame nendest kandidaatobjektidest pingerea vastavalt juhendile „Kruusteedele katete ehitamise objektide valimine“ ( <https://www.transpordiamet.ee/media/20164/download> ). Kuna pingereas on ka omavalitsuste eelistus sisse arvestatud siis objektide realiseerimine on planeeritud täpselt pingerea järgi arvestamata teisi lisategureid.

Kui vaadelda, kus asub pingereas riigitee nr 19204 Mihkli - Oidrema tee kruusatee osa km 0,09-4,651, siis 2024. aasta analüüsi põhjal on teelõik pingereas kohal 85.

Aasta keskmiseks ööpäevaseks liiklussageduseks tee esimesel osal km 0-10,576 on hetkel 43 autot ööpäevas ja see on tegelikult veidi alla 50 auto piirmäära. Kuna aga 2020. aasta andmetes oli liiklussageduseks 57 autot siis on see teelõik ikkagi nimekirjas. Liikluse analüüsides on teelõigu liiklussagedus väikeses kasvutrendis võrreldes 2021. aasta tegeliku loendusega.

Tee on üleriigilises kruusateedele katete ehitamise pingereas ees otsas tänu bussiliini olemasolule ning omavalitsuse omistatud eelistusele kuid enne on ikkagi nimekirjas 84 kruusatee lõiku kogupikkusega 180 km ja neile teedele katete ehitamine maksab hinnanguliselt 20 mln eurot.

Lugupidamisega

(allkirjastatud digitaalselt)

Jaan Ingermaa

varahalduse ekspert

teevara osakond

Jaan Ingermaa

5159569, Jaan.Ingermaa@transpordiamet.ee